Λεβέντε

Ο Λεβέντε, (Ουγγρική γλώσσα: "Levente"=ιππότης, περί το 1013 - 1047) από τον Οίκο των Αρπάντ ήταν Παγανιστής Ούγγρος Πρίγκιπας, δισέγγονος του Τάκσονυ της Ουγγαρίας, Μέγα Πρίγκιπα της Ουγγαρίας. Την περίοδο 1031-1032 εξορίστηκε από την Ουγγαρία, έζησε στην Βοημία, την Πολωνία και την Ρωσία του Κιέβου. Επέστρεψε στην Ουγγαρία όταν έγινε ειδωλολατρική εξέγερση, παρέμεινε παγανιστής αλλά επέτρεψε την άνοδο στον θρόνο του μικρότερου αδελφού του Ανδρέα Α΄ της Ουγγαρίας που είχε βαπτιστεί χριστιανός.

Βιογραφία

Τα "Ουγγρικά Χρονικά" παρουσιάζουν διφορούμενες απόψεις σχετικά με την καταγωγή του.Kristó & Makk 1996, σσ. 68, 77 Ο Λεβέντε και οι δύο μικρότεροι αδελφοί του Ανδρέας Α΄ και ο μετέπειτα βασιλιάς Μπέλα Α΄ της Ουγγαρίας θεωρούνται σύμφωνα με μερικές πηγές γιοι του Λαδίσλαου του Φαλακρού και της συζύγου του από την Ρουθηνία που βρισκόταν στην Ρωσία του Κιέβου.Simon of Kéza: The Deeds of the Hungarians (ch. 2.44), σ. 107The Hungarian Illuminated Chronicle: (ch. 60.87), σ. 113Kristó & Makk 1996, σ. 77 Οι άλλες πηγές καταγράφουν τους τρεις αδελφούς ως γιους του αδελφού του Λαδίσλαου Βαζούλ και της ερωμένης του από την "φυλή των Τατονί". Οι σύγχρονοι ιστορικοί έχουν καταλήξει ομόφωνα στο συμπέρασμα ότι ο Λεβέντε και οι αδελφοί του ήταν γιοι του Βαζούλ και της ερωμένης του.Tóth 1994, σ. 408Engel 2001, σ. 30Steinhübel 2011, σ. 23 Οι ίδιοι ιστορικοί ωστόσο διαφωνούν σχετικά με το εάν ο Λεβέντε ήταν ο πρωτότοκος γιος των γονέων του. Οι πρώτοι ιστορικοί στα τέλη του 19ου αιώνα όπως ο Γκιούλα Πόλερ και ο Χένρικ Μάρτσαλι θεώρησαν τον Λεβέντε ως μικρότερο γιο χάρη στην σειρά που τους είχαν καταγράψει τα Χρονικά. Οι μεταγενέστεροι ιστορικοί όπως ο Μπάλιντ Χόμαν, ο Γκιόργκι Γκιόρφι, ο Γκιούλα Κρίστο και η Μάρτα Φόντ παραθέτουν ένα απόσπασμα στο Χρονικό το οποίο δείχνει ότι παραιτήθηκε από τα δικαιώματα του αν και ήταν ο αρχαιότερος από τα τρία αδέλφια.Báling 2021, σ. 372 Ο Γκιούλα Κρίστο έχει καταλήξει στο συμπέρασμα ότι ο Λεβέντε γεννήθηκε ως πρωτότοκος γιος του Βαζούλ την περίοδο 1010-1015.Kristó & Makk 1996, σ. 68

Τα τρία αδέλφια έφυγαν από την Ουγγαρία όταν τυφλώθηκε ο πατέρας τους από τον πρώτο χριστιανό βασιλιά της Ουγγαρίας Άγιο Στέφανο (1031-1032). Αρχικά πήγαν στην Βοημία αλλά επειδή σύμφωνα με τα "Πεφωτισμένα Χρονικά" η ζωή τους ήταν "φτωχή και άθλια" έφυγαν για την Πολωνία όπου τους υποδέχτηκε με τιμές ο βασιλιάς Μιέσκο Β΄ Λάμπερτ (1034). Ο μικρότερος από τα αδέλφια Μπέλα Α΄ της Ουγγαρίας παρέμεινε στην Πολωνία αφού παντρεύτηκε την κόρη του Μιέσκο Β΄. οι δύο μεγαλύτεροι έφυγαν για το Κίεβο.Kristó & Makk 1996, σ. 69 Ο Ανδρέας βαπτίστηκε χριστιανός στο Κίεβο με τον γάμο του με την κόρη του πρίγκιπα, ο Λεβέντε παρέμεινε παγανιστής. Οι Ούγγροι ευγενείς ήταν εξοργισμένοι με τον Βενετό βασιλιά Πιέτρο Ορσέολο, ανεψιό του Αγίου Στεφάνου που τον είχε ορίσει ως διάδοχο. Οι ευγενείς ζήτησαν από τον Λεβέντε και τον Ανδρέα να επιστρέψουν στην Ουγγαρία για να ανατρέψουν τον Πιέτρο (1046). Ακολούθησε στην Ουγγαρία μεγάλη ειδωλολατρική εξέγερση εναντίον του Πιέτρο ο οποίος συνελήφθη.Kontler 1999, σ. 59Steinhübel 2011, σ. 25 Οι Ούγγροι ευγενείς προτίμησαν βασιλιά τον Ανδρέα που είχε βαπτιστεί χριστιανός, οι επαναστάτες αντίθετα σύμφωνα με τον Σάντορ Τοθ υποστήριζαν τον Λεβέντε ο οποίος δεν είχε βαπτιστεί χριστιανός όπως οι δύο μικρότεροι αδελφοί του.Báling 2021, σ. 373 Τα "Πεφωτισμένα Χρονικά" αναφέρουν ότι αν είχε εκλεγεί βασιλιάς ο Λεβέντε "θα είχε διαφθείρει όλη την χώρα με παγανισμό και ειδωλολατρία".The Hungarian Illuminated Chronicle: (ch. 60.86), σ. 113Kristó & Makk 1996, σ. 71 Τα "Πεφωτισμένα Χρονικά" αναφέρουν επίσης ότι απαρνήθηκε με την θέληση του το στέμμα και το πρόσφερε στον αδελφό του με απλότητα.[16] Ο Λεβέντε πέθανε αμέσως μετά (1047), τάφηκε στο χωριό Τάκσονυ του Δούναβη που είχε ταφεί και ο προπάππους του και πήρε το όνομα του.

Πρόγονοι

Παραπομπές

Πηγές

Simon of Kéza: The Deeds of the Hungarians (Edited and translated by László Veszprémy and Frank Schaer with a study by Jenő Szűcs) (1999). CEU Press. 
The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. 
Báling, Péter (2021). Az Árpád-ház hatalmi kapcsolatrendszerei. Rokonok, barátok és dinasztikus konfliktust Kelet-Közép-Európában a 11. században és a 12. század elején [The Power Relations of the Árpád Dynasty. Relatives, Friends and Dynastic Conflict in East-Central Europe in the 11th Century and Early 12th Century] (in Hungarian). Arpadiana VII., Research Centre for the Humanities. 
Engel, Pál (2001). The Realm of St Stephen: A History of Medieval Hungary, 895–1526. I.B. Tauris Publishers. 
Kontler, László (1999). Millennium in Central Europe: A History of Hungary. Atlantisz Publishing House. 
Kristó, Gyula; Makk, Ferenc (1996). Az Árpád-ház uralkodói [Rulers of the House of Árpád] (in Hungarian). I.P.C. Könyvek. 
Steinhübel, Ján (2011). "The Duchy of Nitra". In Teich, Mikuláš; Kováč, Dušan; Brown, Martin D. (eds.). Slovakia in History. Cambridge University Press. σσ. 15–29. 
Tóth, Sándor László (1994). "Levente". In Kristó, Gyula; Engel, Pál; Makk, Ferenc (eds.). Korai magyar történeti lexikon (9–14. század) [Encyclopedia of the Early Hungarian History (9th–14th centuries)] (in Hungarian). Akadémiai Kiadó. σ. 408

Κατηγορία:Οίκος των Άρπαντ